Diari Oficial de la Generalitat Valenciana


Sumari del DOGV 9042, del 16-03-2021 (2021/1648)

Informació pública de l'alternativa tècnica del Programa d'actuació integrada de la unitat d'execució Camí Xamussa delimitada en l'àmbit de sòl urbà industrial del Pla general.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9042

Data del DOGV
:   16-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1648


Data del document
:   19-02-2021

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informació pública de l'alternativa tècnica del Programa d'actuació integrada de la unitat d'execució Camí Xamussa delimitada en l'àmbit de sòl urbà industrial del Pla general. [2021/1648]  
L'Alcaldia Presidència, el 16 de febrer de 2021, ha adoptat resolució 2021-0672 amb la següent part dispositiva:  
  
Primer  
Sotmetre a informació pública durant un període de quaranta-cinc dies l'alternativa tècnica del Programa d'actuació integrada de la unitat d'execució Camí Xamussa delimitada en l'àmbit de sòl urbà industrial del Pla general de Borriana, presentada per la mercantil Kartogroup España, SL, comprensiva de la següent documentació: a) plànol d'ordenació de l'àmbit d'actuació; b) memòria justificativa del compliment de les condicions d'integració amb l'entorn; c) inventari preliminar de construccions i plantacions que es puguen veure afectades; d) projecte d'urbanització (RE E-4518/2020 i RE E-55/2021).  
  
La informació pública es farà efectiva mitjançant el seu anunci en premsa escrita de gran difusió a la Comunitat Valenciana i en el Diari Oficial de la Generalitat Valenciana (DOGV), advertint de la possibilitat de formular al·legacions i observacions, podent aportar tot tipus de documentació o mitjans de prova que estimen adequats en suport seu, durant el termini de quaranta-cinc dies hàbils, comptadors des de l'endemà a la publicació de l'anunci en el DOGV, tot això de conformitat amb el que es disposa en els articles 124, 53.2 i 57 de la Llei 5/2014, de 25 de juliol, d'ordenació del territori, urbanisme i paisatge.  
Durant tot el procediment la documentació que s'exposa podrà ser objecte de pública consulta en la següent adreça electrònica: http://www.burriana.es/info-ayto/81-programas-para-el-desarrollo-de-actuaciones-integradas.  
  
Segon  
Notificar la present resolució als titulars cadastrals i registrals dels terrenys inclosos en l'actuació, significant que estan obligats a exhibir els títols que posseïsquen i declarar les situacions jurídiques que coneguen i afecten les seues finques, béns o drets de l'àmbit de la UE Camí Xamussa, comprés entre els següents límits:  
- Límit nord-est (NE): unitat d'execució de sòl urbà C2 i C3 redelimitada, completament urbanitzada.  
- Límit sud-est (SE): resta d'unitat d'execució de sòl urbà C3 sense desenvolupar, situada al sud-est del camí Xamussa i via pecuària assagador del Camí dels Carnissers i el Caminàs.  
- Límit nord-oest (NW): resta d'unitat d'execució de sòl urbà C3 sense desenvolupar, límits sud-est de les parcel·les cadastrals 4855198-28-41-70-22-13-96-02-12 13.  
- Límit sud-oest (SW): límit de sòl urbà amb sòl no urbanitzable de règim comú general (SNU-RC1), resta de parcel·les cadastrals 9686401-02-03.  
A aquest efecte se'ls insta a facilitar a aquest ajuntament la seua escriptura de propietat o nota simple del Registre de la Propietat, que permeta la correcta identificació registral de la parcel·la/es afectada i el seu propietari/s o titular/s de drets reals i interessos econòmics directes.  
  
La documentació es presentarà preferentment per mitjans telemàtics en l'adreça de correu electrònic: bhzxadwtu@pkkntiip.ik. També podrà aportar-se presencialment els dies hàbils en horari de 9.00 a 14.00, en el Negociat d'Ordenació del Territori, Urbanisme i Patrimoni, situat a la planta tercera de la casa consistorial, a la plaça Major, núm. 1 de Borriana, amb la petició anterior de cita prèvia en www.burriana.es.  
  
  
Tercer  
Dins del tràmit de consultes, sol·licitar informe a la Conselleria d'Agricultura, Medi Ambient, Canvi Climàtic i Desenvolupament Rural, per tal com les obres d'urbanització afecten la via pecuària assagador del Camí dels Carnissers i el Caminàs del terme municipal de Borriana; al Sindicat de Regs i a les empreses subministradores d'aigua, energia elèctrica, gas, telefonia i telecomunicacions que puguen resultar-ne afectades, remetent còpia del projecte d'urbanització en format digital i concedint un termini de 45 dies, comptadors des de la seua recepció, perquè puguen examinar la documentació i formular les observacions que estimen convenients.  
  
Quart  
Contra la present resolució, com a acte de tràmit que no posa fi a la via administrativa, no cal interposar cap recurs. Sense perjudici que puga exercir-se el que s'estime pertinent.  
  
Borriana, 19 de febrer de 2021.- L'alcaldessa presidenta: Maria José Safont Melchor.